Na temelju članka 22. Statuta i članka 3. Odluke o uvjetima, kriterijima i postupku za dodjelu potpora za financiranje putnih troškova kulturno-umjetničkim udrugama članicama Zajednice kulturno-umjetničkih udruga Zagrebačke županije, Upravni odbor Zajednice kulturno-umjetničkih udruga zagrebačke županije dana 1. listopada 2021. godine donosi

**ODLUKU**

**o raspisivanju Javnog poziva** **za dodjelu potpora za financiranje programa nabave opreme za rad kulturno-umjetničkim udrugama članicama Zajednice kulturno-umjetničkih udruga Zagrebačke županije u 2021. godini**

Članak 1.

Raspisuje se Javni poziv za financiranje za dodjelu potpora za financiranje programa nabave opreme za rad kulturno-umjetničkim udrugama članicama Zajednice kulturno-umjetničkih udruga Zagrebačke županije u 2021. godini (u daljnjem tekstu: Javni poziv).

Članak 2.

Za financiranje programa u okviru ovog Javnog poziva raspoloživ je iznos od 500.000,00 kuna.

Članak 3.

Sukladno Odluci Upravnog odbora, Zajednica kulturno-umjetničkih udruga Zagrebačke županije (u daljnjem tekstu: Zajednica KUUZŽ) dodjeljivati će novčane potpore za nabavu opreme za rad kulturno-umjetničkim udrugama članicama Zajednice kulturno-umjetničkih udruga Zagrebačke županije u 2021. godini.

Svaki prijavitelj može podnijeti **samo jednu prijavu** na ovaj Javni poziv.

Članak 4.

Pravo podnošenja prijava na Javni poziv imaju udruge registrirane za područje kulture, članice Zajednice KUUZŽ.

Članak 5.

Javni poziv, Upute za prijavitelje i pripadajući obrasci čine sastavni dio ove Odluke.

 Članak 6.

Javni poziv s Uputama za prijavitelje i pripadajućim obrascima biti će objavljen 4. listopada 2021. godine na mrežnim stranicama Zagrebačke županije ([www.zagrebacka-zupanija.hr](http://www.zagrebacka-zupanija.hr)).

Članak 7.

Javni poziv je otvoren **od 4. listopada do 5. studenoga 2021.** godine.

Članak 8.

Sredstva za provođenje ove Odluke osigurana se u Proračunu Zagrebačke županije za 2021. godinu, u razdjelu 5. Upravnog odjela za kulturu, sport, tehničku kulturu i civilno društvo, na poziciji: R5015 konto: 3811, Tekuće donacije u novcu.

Članak 9.

Ova Odluka stupa na snagu danom donošenja, a objavit će se na službenim mrežnim stranicama Zagrebačke županije.

Predsjednik

Zajednice kulturno-umjetničkih udruga

Zagrebačke županije

Zlatko Herček, dipl. oec.